90 SENA MILL- $ KONSAGRAZZJONI TAL-KNISJA TAGĦNA Ġrajja importanti fl-istorja tal-knisja parrokkjali tat-Trinità Qaddisa fil-Marsa seħħet disgħin sena ilu meta ġiet ikkonsagrata lil-Alla wieħed fi tlett persuni. Ir-rit tal-Konsaggrazzjoni tal-knejjes kien bdieh il- Papa Silvestru I fil-knisja Omm u Bażilika ta' San Ġwann Lateran f'Ruma wara li l-insara ħarġu mill- atakombi u l-knisja ingħatat il-liberta tal-kult pubbliku. Bil-konsagrazzjoni l-bini tal-knisja jiġi mogħti għas-servizz t'Alla u jsir post qaddis fejn il-komunita ta' l-insara tinġabar għall-qima b'talb u ċerimonji iturġiċi. Wara l-mewt ta' l-Arċisqof ta' Malta Mons. Pietro Pace li fi żmienu l-knisja tal-Marsa ġiet dikjarata paroċċa nħatar suċċessur tiegħu Mons. Mawro Caruana li kien reliġjuż, Benedittin bħala l-isqof ta' Malta. L-Arċisqof inħatar nhar il-festa ta' San Pawl tas-sena 1916. Huwa beda l-vista pastorali tiegħu fid-djoċesi ta' Malta. Fit-18 ta' Marzu 1917 l-Arċisqof Mons. Mawro Caruana OSB għamel vista pastorali fil-paroċċa tal-Marsa. Huwa wera x-xewqa li hu stess jikkonsagra l-knisja parrokjali dedikata lit-Trinità Qaddisa li kienet għadha kemm inbniet u ġiet inawgurata ftit snin qabel. Id-data taċ-ċerimonja ntgħażlet għal nhar il-Ħamis 19 ta' April 1917. Kien għall-ħabta tas-7.00 ta' fil-għodu meta l-inħawi tal-knisja tal-Marsa kienu miżgħuda bin-nies. Nies distinti minn madwar Malta, Reliġjużi mill-Ordnijiet diversi, kbarat u miġemgħa bira speċjalment Marsin jistennew ħerqana. Il-knisja kienet bil-bibien magħluqa u l-folla kbira stenniet barra. Ġewwa l-knisja wara l-bieb il-kbir kien hemm biss djaknu. L-Arċisqof li kien intlaqa b'ferħ u entużjażmu minn dawk miġbura bierek l-ilma mħallat bil-melħ u mbagħad dar tliet darbiet madwar il- nisja min-naħa ta' barra. F'idu kellu fergħa ta' l-isopu u beda jroxx l-ilma mbierek mall-ħitan tagħha. Kull darba li jgħaddi minn quddiem il-bieb prinċipali kien iħabbat bil-baklu u jgħid talba bil-Latin 'Attollite portas principes vestras ect' u d-djaknu minn ġewwa jwieġbu 'Quis est Rex gloriae'. It-tlett dawriet ta' l-isqof madwar il-knisja jfissru li l-knisja hi dedikata lit-Trinità u t-taħbiet fuq il-bieb bil-baklu jfissru li Ġest Kristu għandu l-jedd fuq il-Knisja, dritt tal-Ħolqien, tal-Fidwa u tal- Glorifikazzjoni. Wara din iċ-ċerimonja l-bieb infetaħ u minnu daħal L-Arċisqof u warajh il-poplu kollu. L-isqof niżel għarkupptejħ u bdiet titkanta l-Latanija bil-gregorjan mill-patrijiet Agostinjani tal-Belt Valletta. Imbagħad il-kleriku għamel forma tas-salib X fuq il-paviment bir-ramel u l-irmied u l-inbid u l-isqof ħażż l-alfabett bil-ġrieg u l-Latin. Bierek reġa' l-ilma mħallat bil-melħ, bl-irmied u bl-inbid u dar dawra mal-knisja minn ġewwa jbixx għal tlett darbiet. L-ewwel biex jitkeċċa x-xitan, it-tieni biex tiġi mkeċċija kull saħta u biex tinxteħet il-barka t'Alla. Temm din il-parti billi ikkonsagra l-artal maġġur ta' l-irħam maħdum mill-marmista Giuseppe Buħagiar u mħallas mill-koppja Balbi. Hawn ġew midfunin r-relikwi tal-Qaddisin Martri San Klement, Santa Vittorja u San Awrelju li kienu nġabu minn Ruma. Iċ-ċerimonja twila li baqgħet sejra sa nofs inhar sar id-dlik biż-żejt u l-balzmu mat-12-il salib tar-ram li hemm impoġġija mal-kolonni tal-knisja fil-korsija. Dawn kellhom brazz b'xemgħa tixgħel quddiemhom. Il-kongregazzjoni fil-knisja kienet immexxija mill-Kappillan Patri Piju Dimech kappuċċin u mill-benefatturi Lorenzo u Carmela Balbi. Fl- aħħàr l-Arċisqof għamel diskors kommoventi u ħatar lil Kavallier Lorenzo Balbi Patrun tal-knisja parrokkjali tagħna l-Marsin. Aktar tard biex tibqa mfakkra din il-ġrajja storika u sinifikanti għall-poplu Marsi twaħħlet irħama b'kitba bil-Latin mal-pilastru ta' bejn l-artal tal-Madonna tal-Karmnu u n-niċċa tal-Madonna tar-Rużarju. Kien nhar is-Sibt 25 t'April 1992 li wara adorazzjoni u konċelebrazzjoni sollenni biex tfakkar il-75 sena tal-konsagrazzjoni tal-knisja li twaħħlet l-irħama kommemorattiva b'kitba bil-Malti li tgħid Fl-okkażjoni tal-75 sena tal-konsagrazzjoni tal-knisja u l-artal maġġur, il-poplu Marsi kollu jirringrazzja lit-Trinità Qaddisa, 19 t'April 1917-1992. Il-ġurnata kienet ġiet trasferita għall-25 għaliex id-19 t'April kien ħabat l-Għid il- kbir. J'Alla din il-ġrajja li seħħet f'din il-ġurnata memorabbli għall-parroċċa tagħna fejn seħħew ġrajjiet storiċi marbuta tibqà imfakkra minna u minn ta' warajna għall-Glorja ta' Trinità Qaddisa. Pawlu Dimech Ref: mir-rivista l-Immakulata 1917 miktuba minn Fr. N.S Capp Vol 6 u l-Marsa 1992/2000. Il-Marsa - Parroċċa tat-Trinità